
Сабаққа әзірлік, 

Айына бір рет шығады. 


Қазақстан ЛКСМ Орталық Комитетінің пионерлер 
мен мектеп оқушыларына арналған әдеби-көркем 
сұғаахы) және публицистикалық журналы 


Коммунистік партияның ісі үшін күреске дайын бол! 


ПИӨНЕР 2% 89 


СЕНТЯБРЬ 
1956 жыл 


Шығуына 18 жыл. 


Т. Молдағалиев. 


Тамылжып шыққан таңдағы 
Тыңдайық, достым, біз үнді. 
Күледі колхоз бағбаны-- 
Ағаштан алма үзілді. 


Қалтырай түсіп жел соқса, 
Жапырақ жасыл сарғайды. 
Жабыңқы тартып гүл бақша 
Тағдырын жазға жалғайды. 


Солғанмен гүлдер далада, 
Жүзінде есіп жылы леп. 
Кешегі “біздей балалар 
Мектепке келді күлімдеп. 


Есімнен менің кетпеді 


Сентябрь таңы-- нұрлы таң. 


Қош алып өмір мектебі 
Қуанды бізге ұлы Отан. 


Үйрен деп жастай ілімді, 
Мектепке ана кіргізді 
Жүректің тұңғыш дірі 
Ұмытармысың күнді ізгі. 


Мойынға сумка асынып, 
Кітаптың бетін ақтардық. 
Класқа кірдік асығып, 


Соған да сол кез мақтандық... 


Жүгірдік талай үйге біз, 
Бағаны алсақ ең тәуір. 
Қоңыраулатып, көлді күз, 
Кепті ғой сол бір сентябрь. 


жж 

Ояндың таңмен таласып, 
Жайыңды, достым, ұғамын. 
Алматы барып аз жылда, 
Атанып қайттың мұғалім. 


ДОСҚА ХАТ | 


Бар нұрын құйған жаныңа 
Бейне бір сағым өткен күн. 
Күлімдеп саған тағы да 
Есігін ашты мектебің. 


Есігін ашты мектебің, 

Есігін ашты құрметпен. 
Өмірдің жарқын көктемін -- 
Есіңе алшы күнді өткен. 


Қарсы алар, достым, құрметпен 
Ұстазын күткен балалар. 
Қуаныш еді бұл неткен 

Міндеті үлкен және бар. 


Оқушың айтқан сөздерін 
Тыңдарсың үнсіз, бірде ұйып. 
Қадалған сәби көздері 
Жаныңды жылтар нұр құйып. 


Қараса шәкірт қадалып, 
Тыңдаса сені қызығып. 
Осы бір сәтте балалық 
Алдыңнан өтер тізіліп. 


Кітабын қысып қолтыққа 

Баланы көрсең жүгірген. 
Ойларсың, достым, әр шақта: 

-- Осындай ем,- деп,-- бұрын мен. 


Ұстаздық етіп түлекке 
Барыңды соған ет табыс. 
От берер сонда жүрекке, 
Ұстазбын деген мбқтаныш. 


Жанарында нұр жанып, 
Баланы сүйген елжіреп. 
Көктейді-ау мәңгі гүл жарып 
Қартаймас сірә сол жүрек... 


Қалада туып-өскен, 
өзімен жасты, бірақ 
бұрын-соңды жүзде- 
сіп көрмеген тумасы 
Шәденнің көктемгі 
демалысты ауылда 
өткізу үшін қыды- 
рып келуі Шәкірге 
зор қуаныш әкелді. 
Ол қуағғаннан секі- 
ріп-секіріп алып, ойына әлде не түскендей 
столға жүгіріп келді де, күнделігіне осы бір 
тамаша кездесуді жазып қойды. Рас, олар 
бастапкыда бір-бірін жатырқады да. Бірақ, 
ешқайсысы да дүрдиісіп тұрмай, қайта әп- 
сәтте-ақ жақындасып кетті. 

Шәден ауыл өмірін білмесе, Шәкір қала 
өмірін жақсы білмейтін. Әйтеуір, күні бойы 
бірі қала жайын, бірі ауыл жайын айтып, 
екеуі де жарысып сөйлеумен болды. Олар 
бірі-біріне қайткенде де ұқсауға тырысты. Бі- 
рақ, көйлектері бірдей болғанымен Шәденнің 
бойы ұзындау болып шықты. 

-- Оның есесіне, мен аласа болғаныммен, 
сенен толықтаумын ғой,-деп қойды Шә- 
кір де қалыспай. 

Ол өзінде бар жақсы нәрселердің бәрін 
көрсетіп, өзі білетін ойындарын түсіндіру- 
мен болды. Шәден де осылай істеді. Тек ол: 

-- Әттең, қалаға барсаң, бұдан да кере- 
меттерді көрсетер едім,-- деп қынжылды. 

Жүгіріп келе жатқанында жол бойында 
тауықтардың өзінен дүрлігіп қашатынын, 
жерден тас алып лақтырғанында көршісінің 
иті селк ете қалатынын және әр кезде де ол 
иттің өзінен өлердей қорқатынын айтты Шә- 
ден. Шәкір оған басын дамылсыз изеп, оны 
мақұлдап отырды. Ол өзіне кезек келгенде 
нешетүрлі балықты қорықпай үстай алаты- 
нын, тіпті шортан қолын қырқып алса да, 
жаман балаларша жыламаймын деді. Ол 
Шәденге: 

-- Батыр болсан, шортанды ұстап көр- 
ші,-- деді. 

-- Несі бар дейсің, ұстамай... Сол да ба- 
тырлық па? Мен тіпті дүкеннен қайтқанда 
оны құшақтап та қайтатынмын. Оның сыр- 


2 


Әңгіме 


тынан майы шығып тұратынын айтсаңшы! 
Үлкені де, кішісі де-- бәрі бар-ау! 

-- Жоқ, жоқ, дүкендегіні айтпа маған. 
Кәдімгі тірі шортанды ұстай аласың ба деп 
тұрмын ғой? 

-- Бәрі бір. Мен онан да қорықпаймын. 

-- Қорықпаймын? 

-- Ия. 

-- Ал, туласа, қолынды тістеп алса қайтер 
едің? 

-- Қойсайшы, қысып ұстап алсам, тулай 
ала ма? 

-- Жарайды. Ал, онда менімен бірге көл 
басына барайық. Жүрші өзің бері,- деп Шә- 
кір Шәденді терезенің алдына алып келді де, 
баяу ескен желмен толқып, бұйраланып жат- 
қан көлді көрсетті. Шәден аз ойланып, сәл- 
ден соң: 

-- Барайын. Тек су шашып, балықты М4- 
ған қарай лақтырып жүрме,-- деді. 

-- Ай-ай, қорқа бастадың ғой деймін? 

-- Жоқ, жоқ, қорықпаймын, тіпті қорық- 
паймын. 

Шәкір қармағын, бірер құлаштай жш 
алып, екеуі көлге қарай беттеді. 

Қармақ суға шолп еткенде, су бетіне Қй- 
бат-қабат толқын сақиналар пайда болды 
да, үлкейіп-үлкейіп барып ғайып болды. Тек 
су бетіндегі саябыр толқынның ғана қалтқы: 
ны жәй ырғалтқаны болмаса, көпке дейін 
қармаққа ештеңе ілінбеді. Бұның бәрін Шә: 
ден кейініректен үңіле бақылап отырды. Бі: 
раз отырғаннан кейін ол тыныш ыыздана бас: 
тады, шыдамы кетті. 12 і 

Қалтқы оқыс қозғалып кеттт де, дір етіп 
су астына батып, Шәкірдің қолын едәуір 
жұлқып қалды. 

-- Е-ей, немене, балық па? --деп Шәден 
орнынан ұшып тұрды да, Шәкірдің қасын? 
секіріп түсті.-- Бол, бол, шығарсайшы енді! 

-- Асықпа, көресің ғой. Даурықпа, 64: 
лықты үркітесің! 

Шәкір қармақты саумалап, бір қалыппен 
жоғары көтере берді. Арқасындағы тікенек: 
тері үрпиіп, бұлқынған долы алабұға су бе: 
тіне шыға келді де, суды сабалай бастады. 

-- Е-ек! Тіпті тулайды ғой мынауың! Не 
деген керемет, ә! -- деп Шәден таңданғанна! 


айқайлап жіберді де, қармақтың сабына жа- 
зысты. 

-- Тоқта! Мен алып берейін. Ал, сен мына 
келбезегінен жіп өткізіп, суда ұстай тұр. Қе- 
тесі ұстағандарымызды да осылай тізе бере- 
ің. 

Шәден қашығырақ тұрып, алабүғаны үс- 
ғайын деп қолын созып еді, ол тулап, қапе- 
тімде іліге қоймады. 

-- Жақындасаңшы! -- деді Шәкір ашулы 
сейіппен.-- Өй, бір өзің... Білем, білем, ба- 
ғырмын, батырмын деп мақтанатын едің. 
Қасықсың ғой. Алабұғадан осындай қорқа- 
ың, шортанды ұстарда тіпті жылап жіберер- 
ің. 

Шәкірдің бұл сөзі Шәденнің қытығына ти- 
Пі. Ол алабұғаның тулағанынан қорыққан- 
иен, Шәкірдің сөзіне шыдай алмай, кенет 
(ос қолымен шап беріп ұстай алды. Бірақ, 
бұлқынып қалғанда, оның тікенек қанаты 
Шәденнің алақанын жырып, кілегей денесі 
кылп етіп қолынан шығып кетті, алабұға су 
шінде бір жалт беріп, жоқ болды. 

-- Шәкір! 

Әрі судың шалп ете қалғанын, әрі Шә- 
еннің үрейлі даусын естіп, Шәкір қайыры- 
тып қарағанда, алабұғадан айырылып қа- 
тып, аң-таң болып тұрған Шәденді көрді. 

-- Қап, не болды енді! Қап! Әй, май үс- 
ғап келдің бе? Қолыңнан түк келмейтін бір- 
пеңесің ғой өзің! 

Шәкірдің ашулы сөзіне Шәден не деп жа- 
уап қайтарарын біле алмай, айыпты пішінмен 
Інсіз тұрып қалды. 

Шәкір жаңадан табысқан досына сұсты 
кейіппен бір қарап алды да, суға қайтадан 


қармақ тастады. Сәлден кейін қалтқы тағы 
да дір етіп, әлде не қармақты сүйрей жө- 
нелді. 

Шәден бұл жолы күліп жіберді де, қолын 
суға малып, тұтқын балықты мұқыят ұстау- 
ға даярлана бастап еді, шортанның басын 
көріп қалып, бойы дір етті. Бірақ, оны Шә- 
кірге сездірмеуге тырысты. 

Зейнолла Серікқалиев. 


БІР ДОС ТУРАЛЫ 


Бір студент досым болды М. деген, 
Бірге оқыймыз, 

Жасырмаймын сыр онан. 
Сол досыма кездесемін күнде мен, 
Қолына ұстап “күреді тек роман. 


Көрем оқып романды ікүргенін, 
Кей кездерде кезіп көше бойларын. 
Елең қылмай басқалардың күлгенін, 
Ғалым болар, деп досымды ойладым. 


Кейін білдім, дәлелдейін несін көп, 
Сол досымның ұнамады мінезі. 
«Мына жігіт көп оқыйды десін» -- деп, 
Мақтан үшін істейді скен мұны өзі. 


4.Сол қалпымен өтті күндер, талай ай, 
Шоқ қой пайда ұстағанға құр оған. 
Ең болмаса, оннан бірі оқылмай 
Қолында күр баяғы сол роман, 


С. Қабылбаев. 


Әңгіме 


Көктемнің көңілді күндерінің бірі еді. Қе- 
шегі жауған жанбырдан жер дегдіп, оны 
инеше тескен көктер көтеріле бастаған. Жай- 
дары күн шуағын мол төгеді. Айнала жым- 


жырт. Тек сонау алыстағы, белестен арғы” 


тракторлардың гүрілі үзіле-үзіле жетеді. Біз 
салт аттымыз. Алдымыз село. ыр 

Әңгімемен келе жатып, атымыз жалт ет- 
кенге қарасақ: жолға түсіп бір аң секектей 
зымырап барады. Аяғынан көтерілген шаң 
оқта-текте бұрқ етеді. Бәріміз де шаба жө- 
нелдік. Біз жотаға шыққанда аң селоның 
көшесіне жетті де, жерге батқандай жок 
болды. 

Селоға біз де жеттік. Аңның «ғайып» бол- 
ған жерін байқасақ, дәнеңе жоқ, кәдімгі 
жер. Қайда кетті? Үйлерге енді ме? Осы ой- 
да түр ек, көшенің қарсы бетіндегі үйден бү- 
рымы селтеңдеген кішкене қыз шыға келді. 
Шамасы, тоғыз-он жасар. Жүзінде бізге де- 
ген реніш бар. 

-- Машаны неге қудыңыздар? -- деді ол, 
әрқайсымызға жалтақтай қарап. 

-- Машаң кім, шырағым? 

-- Маша -- Маша да!-- деді 
лей. 

-- Онда қателестің, шырағым, қуғанымыз 
жоқ біз! 


қыз, өкпе- 

-- Жоқ, сіздер, болмаса бұл уақытта кі 
мес еді. Күнде әйтеуір... Бірі болмаса, бірі 
қуады. Неге танымайды екен... бір жыл 
ішінде... : 

Аңырған біз әрең түсіндік. «Машасы» әлгі 
бізден қашқан аң болды ғой. 

-- Қуғанымыз жоқ, қалқам, өзі түсті ал- 
дымызға,- дедім мен. Қыз маған жалт бұ- 
рылып, (сенер-сенбесін білмей тұрып қалди. 


жез 


Өткен жылдың көктемі. Түн бұлыңғыр. 
Көзге түртсе көргісіз. Оқта-текте жаңбыр 
тамшысы да үзіліп түр. Автомашинадағылар 
асығыс. Жаңбыр құймай тұрып елге жету 
керек. Қең даланың шегі таусылар түрі жоқ. 
Машина жарығы жердің тақтайдай жазық 
екенін байқатып келеді. Жарықты кесе бірде 
түлкілер өтсе, кейде аш қасқырлар да ұшы- 
райды. 

Кенеттен шофер газын өшіріп, машина 

шапшаңдығын баяулатты. Жолаушыларға 

жарық ішінен бір нәрсе көрінді. Құлағын 
қайшылап, жарықтан көз жаза алмай елік- 
тің кішкене лағы тұр. Аңқау ол машинаны 
көкірегімен тосып тоқтатардай тапжылмай; 
ды. 2 
Осы сәтте ілбіп келе жатқан машинадан 
Зұлпия секіріп түсті. Лақ бір елең етіп, бұға 
қалды. Ептеп басып Зұлпия да жетті-ау. Ол 
лақтың мойнынан құшақтай алды. «Бақ» де- 
ген лақ жылы құшаққа еніп жым болды. | 
Маша қолға солай түскен. Лақ енесі 
жыртқышқа жем болып жетім қалды ма, 
әлде тірі енесінен адасты ма, ол жағы мәлім- 
-сіз еді. Бірақ, сәл жүрсе жыртқышқа жем 
болатынына шәк жоқ. Оған қамқоршы та- 
былды, лақты жетімсіретпей өсірді де. 


Алғашқы күннен-ақ Зұлпия емізікпен сүт 
бере бастады. Оған көнсін бе жабайы аң. 
Сүтті ішпей, Зұлпияны көп мазалады .да. 
«Асыраймын» деген. бетінен Зұлпия қайтпа- 
ды, ақыры дегеніне жетті. 

-- Ол лақты қойнына да алып жатты,- 
деп күледі мамасы. Сосын папасына үйшік 
жасаттырып, сонда ұстайтын бопты. Еңбегі 
зая кетпей, қазір Машасы дегенін істейді. 

Қүн ұясына батып, ымырт үйіріле баста- 
ды. Зұлпия үйінен шығып, төңірекке көз сал- 
ды. Елігі жоқ. 

-- Маша, Маша, Машенка!... 

Қоянша секіріп, огород жақтан Машасы 
шыға келді. 

-- Қанша айтамын саған: отородқа басу- 
шы болма! Тағы көрсем,-- деп ол оны қыл- 
“мысты баладай қолын шошайта қорқытты. 
Машасы түсінгендей құлағын қыймылдатып, 
мөлиіп тұр. 

-- Уақыт... Ұйықта, күнімен шаршаған бо- 
ларсың. Маша салмақпен басып, үйшігіне 
беттеді. 


Ш. Серім5етэ в. 


ШАЛ МЕН БАУЫРСАҚ 


Қүзгі уақыт екен. Тонтайдың үйіне бір замандасы келіпті. 
Әйелі шай жасапты. Тонтайдың үйінің төргі жағына төсеніш 
қалыңдау түсіп, есік жағы құлама екен, дастарханға салған аз 
ғана бауырсақ ылдыйға домалап, шалдың алдынан қашықтай 
беріпті. 

Шал бауырсақты алған сайын алдына таман әкеліп қойса, 
бауырсақ жылжып ылдыйға сырғый беріпті. Шал өзінің бауыр- 
саққа ұмтыла бергенінен ұялған ба: 

-- Осы үйдің бауырсағы қуғынды көп көрген қашаған ба, 
жоқ әлде менің қолымның ебі кеткен бе? -- депті. Сонда Тон- 
тай жұлып алғандай: 

-- Сенің икемің кетіп қыйуын қашты екен деп, бауырсаққа 
өре салып қоямыз ба,-- депті. Шал үндей алмай. қалыпты. 
Тонтайдың бұл сөзі де ел аузында мәтел болып жүреді. 


Ел аузынан жыйнаған С. Бегалин. 


ІНЕ, ЕТІГІМДІ ІШЕШІНІЗ 


Бірінші кластың шәкірті Махаш оқу бас- 
талған алғашқы кездерде қосу амалын жөнді 
түсіне алмай жүрді. | 

Бір күні мамасы сабаққа дайындалып 
отырған Махаштың ту сыртынан қарап тұ- 
рып, мынадай қызықты көрді. Өзінің кішкене 
столында есеп дәптеріне төне отырып, Ма- 
хаш, төртке үшті қоса алмай әбден азаптан- 
ды. Тіпті ешнәрсе шығара алмаған соң ой- 
ына келгенді істеуге кірісіпті. Танауы пыс- 
пыс етіп: 

-- Төртке үшті қосқанда,-- деп сыбырлап 
сөйлеген бойы, бар ынтасын салып ойлана- 
ды. 


-- Төртке үшті қосуды білмедің бе? -- 
деді мамасы, 

-- Міне, төрт саусақ,-- деп ол Махаштың 
оң қолынан төрт саусақты бөліп шығарды, 
-- енді оған мына қолыңнан үш саусақ қо- 
сып көрші. 

-- Бес, алты... жеті... жеті!-- деді Махаш, 
есептің оп-оңай шыққанына мәз-майрам бо- 
лып. 

Шіркін, мамасы қандай білгіш. Осының 
бәрін қалай ойлап табады десейші! 

Сол күннен бастап Махаш мамасының кө- 
мегінсіз-ақ онның ішіндегі сандарды саусақ- 


ЕШ! 


тарының көмегімен, оп-оңай шығаратын бол- 
ды. Бірақ бір күні үйге берілген тапсырма- 
дан: 7--6-? 

Махаш үйренген тәсілі бойынша әуелі оң 
қолынан бес саусақты, сол қолынан екі сау- 
сақты бөлек шығарды. Бұл жеті. 

Ал енді оған алтыны қосу керек. Бірақ, 
сол қолының қалған саусақтары үшеу-ақ 
болып шықты. Махаш сасып қалды. 

Ол жан-жағына алақтап мамасын іздеп 
еді, үйде жоқ екен. Міне қызық, саусақтары 
жетпей қалды; енді не істеу керек? Кенет 
аяғының бақайлары есіне түскен Махаш 
қуанып кетті. Бірақ аяғында етігі бар, ше- 
шейін десе жұдырығы түюлі. Онға дейін 
есептеп те қойған... 

-- Әже, әже!-- деді ол, көрші бөлмеге 
жүгіре кіріп,- Тез! Етігімді шешіңізші! 

Жұдырығы түюлі баласын көріп, аяғын 
әлде не шағып алды ма деп зәресі ұшқан 
әжесі: 

-- Не болып қалды? -- деді шошынып да- 
уыстап. 

- Тез! -- деді Махаш онан сайын,-- сау- 
сақтарым жетпей тұр, башпайларымды қо0- 
сып санауым керек... 

Әжесі сүйсіне күліп оның етігін шешті... 

Ертеңіне сабаққа келісімен, осынша қы- 
Йын есепті дұрыс шығарып келгеніне қуан- 
ған Махаш, өзеурей қол көтерді. Оның дҰұ- 
рыс жауабына сүйсініп мұғалімі: 

-- Ал, Махаш, есепті қалай шығардың? - 
деп сұрады. 

Махаш қызарандай төмен қарап есепті қа- 
лай шығарғанын айтты. 

Мұны есітіп мұғалім күлді де, сол күннен 
бастап балаларға есеп шығаратын шыбық- 
тар жасатты. 


Зейнолла. Шүкіров. 


Е--- 222 Азы ыс 


НАСНЕЛЕҢ ЛАГЕРІ 


ҚЫЗЫЛЖАРҒА ЖОРЫҚ 


Күн ұясынан жаңа шығып, аркан бойы кө- 
терілген шақ. Су бойындағы ұзынша, Шатыр- 
лы, ақ үйден топ бала жүгіре шықты да, 
тыста таңғы зарядка жасады, жуынып-шайы- 
нып, асханаға жөнелді. 

Міне, олар жолда. Бірінің соңынан бірі 
тізбектеліп Каскелең өзенінің бойымен жү- 
ріп келеді. Өзеннің таңғы салқын лебі бой- 
ларын шыйрықтыра түскендей, балалардың 
бәрі қунақы, аяқ алыстары шыйрақ. 

Мақсат айқын. Жол ұзақ. Кеше кешкісін 
бұлардың бәрін лагерь бастығы Жолдасбе- 
ков Алтынбек линейкаға жыйнап алып, бү- 
гінгі жорықтың жайын ескерткен еді. 

-- Баратын жеріміз сонау тұрған биік Қы- 
зылжар шоқысы. 14 километр. Таңнан тұрып, 
салқынмен ыстық түскенше жетіп қалуымыз 
керек,--деген еді ол. Н 

Лагерьге кеглен алғашқы жетінің ішінде 
ешқайда шықпаған балалар бұл пікірді қуа- 
на қарсы алды. Олардың жолшыбай самбыр- 
лай сөйлесіп, әзілдесіп, күлісіп, көңілді келе 
жатқанының да осындай мәні бар. Бұлар өт- 
келден өтіп, жолда Хрушев атындағы кол- 
хоздың сыйыр фермасымен танысты. Бір 
қарт малшыдан жөн сұрап, Қызылжар асуы- 
на қарай бет алды. Өрлеп келеді. Өрлеп 
келеді. Күн де жоғары көтеріліп, ыстық кү- 
шеюге айналды. Бір қабат көйлектің өзі де- 
неге ауыр болған соң жорықшылар жеңі- 
лейіп алды. 

Сөйтіп, олар табандылықпен қаздаңдап 
жоғары өрлей түсті. Ақыры асу алынды. 
Олар шоқының басында. 

-- Шіркін, дүрбі болса ше!-- дейді бала- 
лардың бірі төңірекке қаранып. 

-- Әне қараңдар! Қараңдар! -- деп айқай 
салды өзбек тақыялы, талдырмаш, бойшаң- 

- дау, көк көзді, сары бала. 

-- О не, о не!-- деп бір топ бала Володя 
Чурсиннің жанына келіп шоғырлана қалды. 

-- Әне, Госселекция көрініп тұр,-- деді 
Володя оларға. 

: -- Кәне, кәне,-- деп алдымен елеңдеген 
Валерий Павлов болды. 

Володя мен Валерий екеуі де осы Госсе- 
лекциядағы Макаренко атындағы мектептен 
келген еді. Олар құрбыларына Госселекция 


туралы әңгіме айтып берді. Әсіресе, олар 
Госселекция поселогінің болашағын, қазір 
онда су жүйесінің жүргізіліп, жаңа құрылыс- 
тар салынып, еңбекшілердің мәдениет дә- 
режесінің артып келе жатқанын жарыса ай- 
тып берді. 

Осы әңгімелерге Есет манадан бері жай 
ғана құлағын түріп сыртта шеткерілеу тұр- 
ған. Тәпелтек бойлы, дөңгелек бет, талпақ 
мұрын осы кішкентай қара бала лагерьдегі 
барлық балалардың ең сүйкімдісі. Ол мана 
шыңға шыға алмай ені рет құлап қалып, ба- 
лалар оған жолшыбай күліп келген. Сол өз. 
бетінше тұрып-тұрып: 

-- Әне, қараңдар! Алматы! Алматы кө- 
рінеді! -- деді. Ол дәл бір Американы аш- 
қан Колумбыдай-ақ қуанған шығар. Секіріп- 
секіріп қояды. Сұқ саусағын нұсқап: 

-- Әне!-- дейді. 

Ұзын бойлылардың ешқайсысы көрмей, 
мына жатаған баланың көргеніне сенер-сен- 
бесін білмей, жорықшылар нұсқаған жаққа 
қарай көз тікті. Есет қанша қуанғанымен 
оның көргені Алматы емес, Абай атындағы 
колхоз болып шықты. Алматыны дәлелдеп 
көрсеткен Женя Маслецов пен Сережа Іаә- 
биев болды. Олар: 

-- Алматы анау. Поездардың түтіні шы- 
ғып жатыр, үйлерінің саны да көп,-- деп 
дәлелдеп берді. 

Бұдан кейін жорықшылар суға түсті, көл- 
ге тас жасырып ойнады, доп ойнады, тау 
жемістері мен гүлдерін терді, түрлі тастар 
жыйнап, көбелектер ұстады. Шоқының сыр- 
тындағы тынық бұлақты көріп қызықты. 
Мұнда бастаудың көзі өте баяу ағады екен. 
Лагерь бастығы балаларға мұның мәнісін 
түсіндірді. Қайтқанда бұлар ұзындығы 15--20 
метрге созылған үлкен бір қара үңгірге тап 
болды. Оның іші қаптаған жақпар тастар 
болғандықтан лагерь бастығы жорықшылар- 
ды оның ішіне кіруге рұқсат етпеді. 


Жорық сапары аяқталып келеді. Жолшы- 
бай колхоз қойшысымен біраз әңгімелесті 
де қас қарая манағы өткелге жетті. 


Міне керемет! Өзен манағы таңертеңгі- 


. сіндей емес, аса қатты тулап, буырқана ағып 


жатыр. Сарқыраманың сарылы мен гүрілі 


Т 


Пионерлердің 9. А. Соколоваға. көмегі. 


көш жерге жетеді. Балалардың манағы өт- 
кен жіңішке көпірдің үстін оқтын-оқтын су 
шайып кетеді. 

Бұл жайды көрген соң аға пионер вожа- 
тыйы Лиза Чингаева жорықшыларға тоқтау- 
ға ишарат білдірді. Лагерь бастығы олардың 
ортасына келді. 

-- Балалар, мынау өзеннің гүрілін бай- 
қайсыңдар ма?-- деді ол.-- Бұл -- Каскелең 
өзені, арнасы тар болғанымен, ағыны катты. 
Оның суы қазір манағыдай емес, молайып, 
көпірдің үстін шаюға айналған. Байқап өтің- 
дер! 5 : 

Бұлай сақтандырмаса болмайтын да еді. 
Екі адам қатар жүріп өтуге болмайтын кө- 
пір өте жіңішке болатын. Таңертең жорық- 
шылар ойын-шыны аралас оны «Қылкөпір» 
деп атап кеткен. Су ағыны мынау. Енді не 
істеу керек? Жорықшылардың ішінде Есет 
сыяқты бірінші, екінші кластарда оқыйтын 
жас балалар да бар. 

Жорықшылар кеңесіп мұның да айласын 
тапты. Ересек балалар көпірдің өн бойын- 
дағы ірі тастардың үстінде тізіле тұрып әуе- 
лі кішкентай достарын өткізіп алды. Арты- 
нан. өздері өтті. Қызылжарға жорық сәтті 
аяқталды. 


8 


ЦАРЕВТЫҢ ҚЫЛЫҒЫ 


Лагерьдің өз ауласы кең болғанымен, он- 
да жеміс бағы жоқ еді. Бірақ, лагерьге көр- 
шілес тұратын екі-үш үйдің көптеген жеміс 
ағаштары бар. Әсіресе, алманың қызара 
бөртіп пісіп қалған кезі. Піскен алма көздің 
жауы емес пе! Осыны білген лагерь басты- 
ғы мен аға пионер вожатыйы балаларға дер 
кезінде-ақ ескерткен. Адалдықтың асыл 
қасиет екенін олардың құлағына сіңірген. Мұ- 
ны балалардың бәрі құп алды. Бақ иелері 
көпке шейін оларға риза болып келді. Бұл 
пікірлерін олар лагерь бастығы мен аға 
пионер вожатыйына да айтып үлгірді. 

Бірақ, бір күні кенет күтпеген мынадай 
бір оқыйға болды. Кешке қарай балалар 
Валерий Царевтың сырттап жүріп алма жеп 
жүргенін көріпті. Мұны олардың. бірі аға 
пионер вожатыйына айтқан екен, ол Царев- 
тың төсегінің бас жағынан бір кепка алма 
тауып алады. Мұны сезген Валерий сол күні 
түні бойы ұйықтай алмай шықты. «Енді ма- 
ған не дер екен, не істер екен?» деген ой 
оның әбден мазасын кетірді. 

Таң атты. Царев тұнжырап көңілсіз жүр. 
Оған әлі ешкім ештеңе деген жоқ. Таңер- 
теңгі астан соң линейкаға жыйналды. Горн 
тартылды. Бірақ, бұл әдеттегі салтанатқа 
арналғандай жыйын болмады. Вожатыйдың 
шақыруымен Валерий Царев линейканың ал- 
дына шықты. Бір кепка толы алма оның ал- 
дына қойылды. Балалар таң қалысты. Царев 
олардың бетіне “қарай алмай жерге қадалып 
тұр. Ақсары жүзі оттай дуылдап, құлағына 
шейін қызарып кеткен. Осы жым-жырт ты- 
ныштық бір сәтке созылды. 

Әлден уақытта лагерь бастығы ортаға 
шығып: 

-- Балалар! Мынау кепка толы алма ке- 
ше Царевтың төсегінің астынан тғбылды. 
Біздің өз алма бағымыз жоқ. Валерийдің 
үйінен кеше ешкім келген жоқ. Бұл алма- 
ларды ол қайдан алды, соны бізге айтсын! -- 
деді. 

-- Айтсын, айтсын! 

-- Қайдан алды? 

-- Шыныңды айт! -- деген өктем дауыс- 
тар линейканың ен бойынан естілді. 

Царев жерге қарап әлі тұр. Үн жоқ. 

-- Кәне, сенің мына достарың қашанғы 
күтеді, айт! -- деді аға пионер вожатыйы 
Чингаева да. 


- Ме-ме-ні кешіріңдер!-- деген сөз Ца- 
тың аузынан әрең шықты. 

Усы кезде балалардың өздері көрген 
-дагогикалық дастан» кинофильміндегі 
оунның бейнесі көз алдарына келді. 

-. Қайдан алдың? Кімнен ұрладың? Айт!-- 
ді олар бір ауыздан. 

-- Мы-нау, мы-нау үйдің бағынан,- деді 
рев қарсыдағы кішкене шатырлы үйді 
сқап. 

Бұдан кейін пионерлер сөйледі. 

-- Қазірден бастап ұрлаған алмасын иесі- 
апарып, кешірім сұрасын! 

-- Бұл қылығы ата-анасына хабарлансын! 
-- Мектебіне де хабарлансын! 

-- Екінші рет қайталаса, лагерьден шы- 
оылатыны ескертілсін,- деді олар. 

Берік шешім жүзеге асырылды. Бұдан 
йін Царев көршілердің бағына түспейтін 
лды. 


ҰЯЛМАЙ АЙТАМЫЗ 


Оқу басталар қарсаңында Женя мен Зина 
әздесіп қалды. Олардың амандықтан соң- 
і бар әңгімесі лагерьде өздерінің қалай 
ақсы демалғаны туралы болды. Зина Қа- 
ырова пионер лагерінде бірінші отрядтың 
ожатыйы болған да, Женя Маслецев дру- 
кина советінің председателі болған еді. 

-- Маған Қызылжарға жасаған жорығы- 
ыз қатты ұнады,-деп еді Женя. 

-- Ә, Жамбыл Музейіне жасаған жорық 
іе!-- деп Зина іле жөнелді. Ұзынағаштың 
ржағындағы Жамбыл атындағы колхоз, 
ндағы музейге жасалған жорық шынында 
а балаларға қызықты әсер қалдырды. Он- 
а пионерлер Жамбылдың немерелерімен 
ганысып әңгімелескен. 

-- Әсіресе, Жамбыл атайдың өз қолынан 
еккен жеміс бағын айтсаңшы! -- деп қойма- 
ды Зина. 

Каскелең пионер лагерінде быйыл демал- 
ған балалар бұдан басқа да жерлерге сан 
рет серуен жасады. Олар лагерьде нағыз 
пайдалы еңбекке де дағдыланды. Каскелең 
әзенінің сол жақ бүйірінен өздері суға түсу 

үшін кішкене көлшік жасады. Оның астына 
құм төгіп, жиектерін айнала таспен көмкер- 
ді. Село балалары қазір де осы көлшікке 
суға түседі. 

Лагерьде бірінші маусымда аудан мек- 
тептерінен 54 бала, екінші маусымда Хрушев 
атындағы колхоздың 50 баласы демалды. 
Олардың көрген қызықтары мен үйренген, 
білген жайлары да көп. Баяншы Василий 
Дробышевтан үйренген әндері мен билерін 
олар қазір де ойдағыдай орындап бере 
алады. 

Міне, әңгіме ән мен би жайына кеткенде 
Женя мен Зина екеуі «Пионерлер маршы- 
на» қосылып кетті. Олардың жалғыз терек 
түбінде отырып баяу дауыспен шырқаған 
әні кешкі тынық ауада аса әсем естілді. Бұл 
әнді де олар лагерьде үйреніп еді. 


Пионерлер Қаскелең өзенінен өтіп жатыр. 
Суреттерді түсірген П. Қудряшев. 


Зина мен Женя осы жолы қоштасып тұ- 
рып алдағы оқу маусымын еске алды. 

-- Жазда жақсы демалдық. Мектепке 
барған алғашқы күні мұғалім: -- Қалай ты- 
нықтыңдар? -- деп сұраса, ұялмай айтатын 
жайлар көп,-деді Женя. 

-- Бәрін, бәрін айтамыз,-- деп Зина оны 
қостады. 


Р. Ыдырысов: 
Алматы облысы. 


ҚОЖАНАСЫР? 


ҚОЖАНАСЫР МЕН БАЛАЛАР 


Қожанасыр мектептен қайтып келе жатқан 
бір топ балаларды көріп: «Енді мен бұларды 
да бір алдайын» -- деп ішінен жымыйып, кү- 


ліп қойып, олардың жолын тосып, күтіп тү- 
рады. Анадайдан Қожанасырды көрген ба- 
лалар, жамыраған қозыдай шуласып, жүгі- 
ріп оның қасына қалай келгендерін. де біл- 


жей қалды. Қожанасыр балаларды жылы 


жүзбен мейірбан қарсы алып: 

-- Балалар! Анау көпірден өтіп бара жат- 
қанда, жаңғақ артқан саудагерлердің түйе- 
лері үркіп, қаптары жарылды. Онда көпір 
үстіне көп жаңғақ төгіліп қалды. Тез барың- 
дар! Теріп алыңдар!-- депті. 

Жаңғаққа жаны құмар балалар, ду етіп 
ұша жөнелген бір топ торғайдай қас қақ- 
қанша Қожанасырдың қасынан жоқ бола- 
ды. Балалардан айрылып, жалғыз аңқыйып 
қалған Қожанасыр: 

-- Әй, расында сол көпірдің үстінде оаң- 
ғақ төгіліп қалды ма екен?! -- деп балалар- 
дың артынан өзі де жүгірді. 

ӘҢГІМЕЛЕРІ 


ҚОЖАНАСЫР МЕН АЙ 


Қожанасыр бір күні түнде су алуға келіп, 
шелегін арқанына байлап, құдыққа сала бе- 
рейін десе, оның түбінен ай көрінеді. 

-- Ойпыр-ай, мынау айдың құдыққа су 
ішемін деп түсіп, шыға алмай соры қайна- 
ған екен, не де болса құтқарып сауабын 
алайын,-- дейді. 

Шелегін шешіп ол былай қоя салып, ар- 
қанына темір тоғанақ байлайды. 

Сөйтіп айды іліп ала қояйын деп тоға- 
нақты құдыққа салды. Темір тоғанақ құдық 
ішінде бір затқа ілініп қалып, қайта шықпай 
қояды. 

-- Мына айдың ауырлығын-ай,-- деп Қо- 
жанасыр шірене, бар күшімен тартып қал- 
ғанда, арқан осалдау екен, үзіліп кетеді де 
өзі шалқасынан түседі. Құлап жатқан оның 
аспандағы айға көзі түсіп: 

-- Жығылсам жығылайын, бірақ айды ас- 
панға бір шығардым ғой,- дейді. 


ҚОЖАНАСЫРДЫҢ КҮНДІЗ ШЫРАҚ 
АЛЫП ЖҮРУІ 


Бір күні Қожанасыр күндіз қолына шырақ 
ұстап келе жатты. Жол-жөнекей кездескен 
біреу: 

-- О, Қоже-екс!. Жүрер жолымды көрмей 
шұңқырға құлаймын дейтін түн емес, тал 
түсте шырақ үстап жүруіңіздің мәнісі қалай? 
-- депті таңырқап. Сонда Қожанасыр: 

-- Осы ел өте қараңғы ел деген соң, аз да 
болса сәулемді түсірейін деген игі ниетімнің 
нышаны ғой,- депті. 


ТОЙДЫҢ ҚАЗЫ-ҚАРТАСЫ, 
ҚОЖАНАСЫРДЫҢ ШАПАНЫ 


Қожанасыр бір қыялмен кәріп жолына тү- 
сіп, көк есегін мініп, көк шапанын киіп әЛ0в- 
қалай бір ұлы думан тойға бара қалыпты. 
Көк есекті, көк шаланды мүсәпірді тойда 
табақ тартып, қызмет етіп жүргендердің бір 
де бірі елең қылмапты. Ләм-миім беп оған 
назарларын аударып, үзір-мәзір айтып: 
«Есегіңізден түсіңіз, ас алыңыз» -- беп мезі- 
рет еткен еш жан болмапты. Қожанасыр ту- 
рып-тұрып, үйіне қайтып кетеді. Ол дереу 
жібек шапанын киіп, ат-тұрманын сайлап, 


жорғасына мінеді бе сол тойға ізінше тағы 
қайта барады. Барысымен жалақтаған жігіт- 
тер алдынан жүгіріп шығып, атын үстап, 
қолтығынан сүйей қолпаштай үйге кіргізіп, 
төр алдынан орын береді. Табақ толған май- 
лы қазы-қарталар да алдына жалма-жан. ке- 
ліп жетеді. Сонда Қожанасыр: 

-- Мына майды маған емес, саған тартты, 
мен жемеймін, сен же. Сен же! -- дап шапа- 
нының жеңін майға батыра беріпті. 


| 


ШІК 


Сі 


КӨК ЕСЕКТІ ҚОЖА МЕН ҚОЯН 


Қожанасыр жол жүріп келе жатса, алды- 
нан бір қоян ата қашылты. Көк есегімен қо- 
янға әкете алмайтынын білген Қожекең: 

-- Семіз болсаң, ерінбей қуып, шаршатып. 
соғып алар ем, ауыз жарымайтын апсыйған 
арық екенсің, әуре болып не қылайын,-- деп 
жәйімен кете беріпті. 


Ел аузынан жазып алған 
Өтебай Тұрманжанов. 


1! 


К. Чукавский. 

Қатты серпе, 
Қашты көрпе, 
Простина зытқыды. 
Жастық қаша, 
Көлбақаша, 
Ол да қашып ытқыды. 
Жаңындесем, 
Тұрған майшам, 
Пешке кірді қашты да. 
Кітап біткен, 
Зытып кетті, 
Кроветьтың астына. 
Шай ішкім кеп, 
Самоварға барып ем. 
Ол да қашты, 
Ойбай оған 
Неғып ем. 
Не боп қалды? 
Бұл немене, 
Неге бәрі дөңгелеп, 
Шыр айналды, 
Мунша неге, 
Қашып менен жүр бөлек? 
Утюг қуды етікті, 
Етін қуды пиротті, 
Пирог қуды утюгті. 
Көсеу қуып белбеуді, 
Алыр-топыр боп кетті, 
Бірін-бірі сүйретті. 
Шешем жатқан үйден шығып, 
Қыйсық аяқ ақсаңдаған, 
Умывальник қақшаңдаған, 
Тұрды дағы бәрін байқап, 
Таң қалды да 

басын шайқап: 
--- Ей, оңбаған, түрің жаман, 
Беті-қолың жуылмаған, 
Сазда аунаған кірлі торай, 
Бері қара, мұның қалай? 
Не деген ылас, 
Не деген нас, 
Күйеленген баласың. 
Мойның батпақ, 
Мұрның сатпақ 
Көмірден де қарасың. 
Кірлі қолмен, 
Енді бермен,-- 
Жақындаса сәл ғана, 
Шалбар қашты, 
Шаңнан қашты, долдана. 
Ең арғысы ертең ерте, 
Тышқандар да жуынады. 


НІР ҢОЙМА < 


Каз, үйректің балапаны, 
Қанатымен су ұрады. 

Ең арғысы шыбын-шіркей, 
Ол да өзінше таранады, 
Бәрі суға шомылады, 
Бәрі судан нәр алады. 
ХЖуынбаған тек сен ғана, 
Сатпақ-сатпақ кірлі бала. 
Шұлығың да, башмағың да, 
Біреуі жоқ бас жағыңда, 
Қашып кетті, әні қара! 
Мен-- атақты умывальник 
Түк қоймайтын болса кір. 


Умывальник-- Мен начальник 
Мочалкаға командир. 
Аяғыммен бір тебініп, 
Шақырсам тек, 

Солдаттай боп дайын болып, 
Умывальник суға толып, 

Бірі құйып, бірі жуып, 

Біреуі ұстап, бірі қуып, 

Тас төбеңнен сорғалатып, 
Тұрған сені кірге батып, 

Ә дегенше жуындырып, 
Үстіңе су құйып жүріп, 
Тазалайды әбден баптап, 
Боп шығасың сүттен де аппақ!» 
Соны айтты да ол, 

Леген соғып ол оңды-сол: 
«Қара-барас» 

Дейді дағы қышқырады, 
Шетка кеп ысқылады, 
Жан-жағынан жамырасып, 


Жабылып кеп ысқырады: 
-- Ал жуамыз, ал жуамыз! 
Енді нағыз, 

Аппақ қана, 

Аппақ бала, 

Боласың да қаласың! 
Аппақ бала, 

ЭХақсы-ақ қана, 

Жақсы-ақ бала боласың!» 
Сабын ырғып, 

Сырғый жылжып, 

Шеш түгіне жабысты. 
Ысқылады, 

Ышқынады, 

Кебік көкке тағы ұшты. 
Құтырынған мочалкгадан, 
Қаштыма таяқ тигендей, 

Ол соңымнан қуып берді, 
Кеше екен деп именбей. 
Қысылғаннан бауға қаштым, 
Қатты састым, 

Бірақ аяқ бастырмай, 
Тызылдатты, 

Тістеп қапты, 

Алас урған қасқырдай. 
Кенет, тосын, 

Крокодил сүйген досым, 
Оң жағында Тотошасы, 
Сол жағында Кокошасы, 
Аллеядан келіп қалды, 
Олар мені көріп қалды. 
Мочалканы ұстай алды, 
Бір-ақ қылғып жұтып салды. 
Сөйтті дағы маған қарап, 


Аяғымен жерді сабап: 
«Тарт үйіңе, жүгір!» деді. 
«Бар да жылдам жуын!» деді. 
«Әйтпесе, тез тұтам», деді. 
«Тұтамын да жұтем!» деді. 
Қатты састым, 
Тұра қаштым, 
Келдім дағы жуындым. 
Бас та сабын, 
Шаш та сабын, 
Аппақ болып жуылдым, 
Қатқан сатпаң, 
ХЖұққан батпақ, 
Сыядан түк қалмады. 
Сол зғматта-ақ, 
Тызалақтап, 
Шалбар келе қалғаны. 
Қашқан әлгі пирог келіп, 
«Ап, енді же!» деп тұр төніп. 
Май жаққан нан, 
Жан-жағымнан 
ХЖарысады ұмтыла, 
Жабысады ұртыма! 
Кітапшалар қызыл-жасыл 
Бісін-бірі сүйреп жатыр. 
Грамматика, арифметика 
Бәрі келіп билеп жатыр. 
Біздің улық умывальник, 
Кір қоймауға ол да тұр. 
Умывальник -- ол начальник 
Мочалкаға командир. 
Мені олар қысып сүйді, 
Маған қарап басын иді: 
«Енді,міне, сүйем сені, 
Енді мақтап жүрем сені, 
Енді сені қатты ұнаттым, 
Қір қоймастың көңілін таптың!» 
Жаса, жаса, 
Тамаша иіс сабындаә. 
Жаса, жаса, 
Жұмсақ, кірсіз орамал. 
Кел, дарияға шомылайық, 
Сүңгіп, жүзіп жуынайық. 
Мейлі астау, көземен де 
Теңіз, арық өзендерде, 
Моншаларда, ванналарда, 
Таза сулы арналарда, 
Бетінді жу, тісіңді жу! 
Бәріне ортақ: 

жасасын су! 


Аударған А. Тоқмағамбетов. 


Бүкілодақтық ауылшаруашылық көрмесінде 


--ЖАб НАТУРАЛИСОТЕР ПАВИЛЬОНЫ 


Қазақ ССР ының павильоны, 


Бүкілодақтық ауылшаруашылық көрмесінің он- 
түстік қақпа деп аталатын шетінде шағын ғана, тө- 
бесі күмбезше әйнектелген сәнді үй түр. Оның сырт 
көрінісінің өзінде де ерекше бір тартымдылық бар. 
Маңдайшалағы «Жас натуралистер» павильоны де- 
ген жазу бірден көз тартады. 

Павильонның залдары мен стенлтерінде сан түр- 
лі экспонаттар жайнайды. Міне, жалпы таныстыру 
залы. Онда елімізде жасөспірімдерге жан-жақты 
тәрбие беруге Қоммунистік партия мен Совет үкіме- 
тінің жасап отырған қамқорлығы бейнеленген. 

Совет Олағынла тұнғыш рет жас натуралистер 
үйірмесі 1918 жылы Москвада құрылған. Ол кезде 
бір ғана үйірме болса, қазір мектептердің, балалар 
Үйлері мен мектептен тыс балалар мекемелерінің жа- 
миында алпыс мыңнан аса жас натуралистер үйірмесі 
жұмыс істейді, оларға екі миллионнан аса оқушылар 
қатысады. 

Мұндай үйірмелер жалпы білім берстін мектептер- 
Де политехникалық оқуды дамытуға, жасөспірімдер- 
ді еңбекке коммунистік көзқарас рухында тәрбиелеу- 
ге көмектеседі. 

Көптеген пионерлер мен оқушылар, оқу озатта- 
(ры, жастар үйірмелерінде үздік көзге түскендер Бү- 
кілогақтық ауылшаруашылық көрмесіне қатысушы- 
лар. 

Жас натуралистер павильоны жеті залдан тұралы. 
Павильонның жалпы таныстыру, орталық зал, жас 
техниетер. жас малшылар, жас табиғатшылар, оран- 
жерея және кинофильмдер көрсететін, лекциялар, 
баяндамалар өткізетін, жас натуралистердің ғалым- 
дармен, ауыл шаруашылығы және енеркәсіп озатта- 
рымен кездесуі ұйымдастырылатын залдары бар. 
Бұларда, 72 стенд орналастырылған. 

Экспонат үшін дайындалған участоктен жеміс ба- 
уын, питомникті, жидектік, жүзімдіктерді, овош, 
ауыспалы егістерін, дәрілік дақылдарды, гүлді-деко- 


14 


ративті өсімдіктерді, парниктерді, ауа райын бақы- 
лайтын алаңды, шағын ғана зоологиялық-малшаруа- 
шылық бұрышын көруге болады. Жасөспірімдердің 
енбексүйгіш қолымен отырғызылған әрбір өсімдік 
ерекше қамқорлыққа алынған... 

Жалпы таныстыру залы В. И. Лениннің 1990 жылы 
2 октябрьде Россия Қоммунистік Жастар Одағының 
үшінші сьезінде сөз сөйлеп тұрған бейнесін көрсету- 
ден басталады. Кіре берістегі оң жақ қабырғада 
екінші панно-- КПСС ХХ сьезін құттықтап тұрған 
жас пионерлерді керсетеді. 

.” Елімізде болашақ коммунизм құрылысшылары- 
на деген қамқорлықта шек жоқ. Жана, алтыншы 
бесжылдықта қалалық және селолық мектептер са- 
луға мемлекетіміз 4- миллион сомнан аса қаржы бе- 
ЛІП отыр. % 

СССР-де балалар үшін 2158 сарай және пионер- 
лер үйі салынып, жас натуралистердің 197 станция- 
сы, жас техниктердің 231 станциясы, 101 балалар 
күлдіргі театры және жастар театры, 151 балалар 
паркі мен стадион, 29 балалар темір жолы іске қо- 
сылған. Өткен жылы 5.8 миллион бала және жасөс- 
пірім пионер лагерьлерінде балалар санаторийлерін- 
де, эхскурсиялық-туристік базаларда демалған. 

Мұның бәрі залдағы экспонаттар мен диаграмма- 
ларла тамаша баяндалалы. 

Бүкілодақтық ауылшаруашылық көрмесіне қаты- 
су правосын алған жас натуралистер мен экскурсант 
ретінде келген мектеп оқушылары мен пионерлер үл- 
кен тәжрибе мектебінен өтеді. 

Жас натуралистер павильонында қазақстандық 
оқушыларлың да экспонаттары қойылыпты. Міне, 
жас егіншілер залы. Мұндағы стендтердің бәрінен 
Ақмола облысындағы Атбасар жетіжылдық мектебі 
жастарының үйірмесінің жұмысын көресіз. Стендтегі 
фотосуреттер және оларға берілген түсіндірмелер 
оқушылардың тың және тыңайған жерлерді игеруде 
колхоздар мен совхозларға қалай көмек көрсетіп ке- 
ле жатқанын сыпаттайды. 

Ауланның картасы тур. Онда мектеп көмек көр- 
сеткен тың және тынайған жерлер игерген колхоз- 
дар мен совхоздар керсетілген. Оқушылар тек бір ға- 
на Қиев астық совхозындағы жұмысшы жастар мек- 
тебі үшін 700 кітап, 60 оқулық жыйнап, сыйға тарт- 
қан, жаңа қоныстанушылар мен байырғы колхозшы- 
ларға 15 рет концерт қойып берген. Сонлай-ақ жас 
натуралистер поселкені көгалдандырула да тамаша 
істер істегені келушілерді қатты сүйсіндіреді. 

Осы залда Жамбыл облысының Мерке ауданында- 
ғы қант заводы жанындағы орта мектептің жас на- 
туралистерінің стенді де тұр. Мұндағы үйірмеде 185 
мүше бар. т 

Жастар мол өнім шеберлерінің жұмыс әлістерін 
үйрене отырып, суармалы бөлікте қант қызылшасы- 
ның әр гектарынан 1980 центнер өнім жыйнаған, 
оның қанттылығы 21 процент. Қандай тамаша көр- 
сеткіш. 

Бұл сыяқты табысқа жас натуралистер қалай 
жетті? Дақылды егу алдында олар тұқымды 15 күн 
бойы яровизациялаған. Егіс басталар кезде әрбір 


шаршы метр жерге 6 килограмм шіріген көн, 8 
грамм аммиак селитрасын, 40 грамм суперфосфат, 10 
трамм хлорлы калий енгізді. 

Тұқым топыраққа 7 апрель күні отырғызылды. 
Қатараралықтардың аралығы 45 сантиметр, ал қа- 
тарлары 16--18 сантиметр болды. Өсімдіктің өсу 
дәуірінде бес рет суарып төрт рет үстеп қоректенді- 
рілген. Егін жыйнауға үш-терт апта қалғанда тамыр- 
дан тыс қорек беріліп, жапырақтарына дәрі бүркіл- 
ген. 

Мұндай агротехника байырғы егіншілер үшін де 
назар аударарлық. Кермеге келушілер жас натура- 
листерге өз тәжрибелері туралы әңгімелеумен қагар, 
олардың іс үлгісіне де көңіл бөлмей өте алмайды. 

Еліміздің түкпір-түкпірінен көрмеге экскурсияға 
жыйналған мектеп оқушылары тек «Жас натура- 
листер» павильонында ғана болып қоймай, өнеркәсіп 
көрмесін, туысқан республикалар павильондарын да 
аралап, өздеріне үлкен сабақ алады. 

Міне, Қазақ ССР-інің павильонына Ленинград- 
тың Нева ауданындағы /% 347 мектептің 10 класын 
быйыл бітіріп шыққан оқушылар келіп кірді. Олар 
республиканың байлығымен байыпты түрде та- 
нысты. 

Бұлардың ішінде жоғары оқу орнына түсуді қа- 
лайтындары да, шығыстың өнеркәсіп орындарына 
барып жұмыс істеуге тілек білдірушілер де бар. 

-- Павильон неткен бай еді, Валентина Дмитриев- 
на,- деді аласа бойлы, көзі сәл қысыңқы келген са- 
ры бала, қасында тұрған өз мұғалімі Купцоваға бұ- 
рылып,- екі жылда 18 миллион гектардан аса жаңа 
жер игеру зор жеңіс емес пе! Бұрынғы ойға әбден 
бекілім. Барамын сол өңірге. 

Бұл -- Геннадий Сергеев. Гена оныншы класта 
оқып жүрген кездің өзінде Қазақстан туралы көп ай- 
тады екен. Енді ол республиканың павильонын ара- 
дап көргеннен кейін өндіріске аттануға берік бел 
байлап тұр. 

Генаның пікірін оның кластас достары Тамара Ни- 
колаева да, Виталий Некрасов та және басқалары да 
қызу қостап кетті. 

-- Кешегі «Жас натуралистер» павильонында Қа- 
зақстаннан келген тың игерушілермен кездесу біз- 


дің Геналарға қатты әсер етті,- дейлі мұғалім Ва- 
лентина Дмитриевна Купцова, оқушыларын нұсқап.- 
Ақмола облысының Атбасар ауданында ұйымдасты- 
рылған «Шуйский» астық совхозы трактор бригада- 

- 


Ленинград оқушылары Қазақ ССР ының 
павильонында, 


сының бригадирі Иван Григорьевич Дудкиннің әңгі- 
месі ұмытылмас әсер қалдырды. Ол бұрын Балашов 
облысында істепті. Партия мен үкіметтің тың игеру 
женіндегі шақыруынан кейін Қазақ ССР-іне барып, 
жака совхоздардың біріне орналасқан. 

Совхоз быйыл 24 мың гектар тыңға егін салып- 
ты. Қлуб, мектеп, аурухана, кітапхана, почта бөлім- 
шесі, нанхана, басқа да қажетті мәдени-тұрмыстық 
обьектілер іске қосылған. 

Мұндай қызықты кездесулер көрмеде жиі болып 
тұрады. Жасөспірімдер кермеде көргендерін өз мек- 
тептерінде де, өмірде де қолданып, ауыл шаруашы- 
лығынын, өнеркәсіптің барлық салаларынан мағлұма- 
ты бар білімді адамдар болып өседі. 


Ұ. Бағаев 
Москва. 


ТАПҚЫР БАЛА 


Асық ойнап жүрген Қонастарға ауыл қы- 
дырған екі жолаушы кездесе кетеді. 

-- Қонас, әкең үйде ме? Біз сенің үйіңе 
мейманбыз,- дейді жолаушылар баланы сы- 
намақ болып. 

-- Мақұл, жүріңіздер... 

-- Тоқта, сонда әкең бізге қой сояр ма 
екен? -- дейді жолаушылар. 

-- Әкем қонағынан тамақ аямайды. Та- 


былса біреу, табылмаса екеу сояды,-- дейді ба- 
ла мүдірмей. 

Жолаушылар бұл сөзді түсінбей қалып, 
бір-біріне қарасады. 

Бақса, әкесі бойдақ қойы болмағандықтан, 
буаз саулығын сойып тастаған екен дейді. 

Қонақтар баланың тапқырлығына таңда- 


ныпты. 
Х. Қыдыров. 


Туысқан республикалардың тарихи қалалары: 


ТАРИХИ ЕСНЕРТНІШ. 


Шах-и-Зинда сарайы. ХІУ--ХУ ғ. 


Жазы күн айналып жерге түскендей ыстық, 
қысы май тоңғысыз жылы Орта Азиядағы 
ежелгі қалалардың бірі -- Самарқанд қала- 
сы. Самарқанд -- кәрі шежіре, нешетүрлі та- 
рихи оқыйғалардың куәсі. Ол біздің заманы- 
мызға дейінгі 4 ғасырда салынып, алғашқы 
кезде Мараканда деп аталды. 1220 жылы 
Самарқандты Шыңғысхан шабуыл жасап бір 
қыйратып кетті. ХІУ ғасырдың аяғы ХУ ға- 
сырдың басында Самарқанд қаласы Темір 
державасының орталығы болды. 1500 жыл- 
Дары өзбектер басып алды. 1868 жылы Бұ- 
харемен келісім бойынша Россияға берілді. 

Совет үкіметі тұсында Самарқанд қаласы 
бүтіндей өзгеріп өркендей бастады. Өзбек 
ССР ының (1924--1930) орталығы болды. Са- 
марқанд -- қазір облыс орталығы, экономи- 
касы мен мәдениеті жағынан Орта Азияда- 
ғы ірі қалалардың бірі. 

Самарқанд қаласында архитектуралық құ- 
рылысы жағынан дүниежүзілік маңызы бар, 
ертеден келе жатқан тарихи ескерткіштер 
сақталған. 

Біздің әңгімеміз осы жайында болмақ. 

Бұл ескерткіштер бізге тарихтан белгілі. 
Босқыншылық жорықтарымен дүние жүзіне 
аты әйгілі болған Темірдің (1336-1405) есі- 
мімен байналысты. Оны тарихта «Әмір Те- 
мір», «Темірлан», «Ақсақ Темір» деп әртүрлі 
атайды. 

Шағатайға әмірші болған Темір Түркстан- 
ға, Персияға әлденеше рет жорық жасап, 
Афганстанның біраз жерін басып алды. Ал- 


16 


тынорда ханы Тоқтамысты шауып, Бағдат 
пен Месопотамиеге әмірін жүргізді. Индия 
мен Сирияның да біраз бөлігін басып алды. 
Сөйтіп Темір жүрген жердің қаласын шауып 
шаңдатып, халқын қырып қандата берді. Өз 
заманында жер тітіреткен мейрімі аз, қатал 
хан болды. 

Темір көзінің тірісінде бір шебер архитек- 
торды тауып алып «Аспанмен тілдескен зәу- 
лім сарай саласың. Сәулетіне жұрт таң қал- 
сын. Әйтпесе, басыңды аламын» деп үлкен 
сарайдың негізін қалатады да, өзі Персияға 
жорыққа аттанады. Бұл сарайды салдыру 
билігі Темірдің үлкен әйелі Бибі ханымның 
қолына көшеді. Қыруар мал, ен байлық 
жұмсалып, ақырында сарай бітеді. Арада 
4--5 жылдай уақыт өтіп, Темір жорықтан 
қайтқанда зәулім биіктігімен де, әшекейлі 
айшығы, айқын сырларымен де көз тартатын 
сарай дайын болып тұрады. Әйеліне риза 
болып Темір бұл сарайды Бибі ханымға сый- 
лайды. Одан кейін Темір сол Бибі ханым са- 
райының маңындағы бір төбенің бауырын 
жара Шах-и-Зинда сарайларын салдыра бас- 
тайды. Биік қақпаға жалғастырыла салынған 
күмбезді бірнеше сарайлар әрқайсысы әр- 
түрлі нақыстарымен ерекшеленеді. Темірдің 
Тұман-ака, Тұркан-ака деген әйелдері, Шы- 
рын- бике деген қарындасы және өзінің 
оқытушы, ұстаздары осы сарайларда тұрған 
да, олардың денелері де кейін осында қо- 
йылған. 

“Дүние жүзін тітіреткен қаһарлы Темір 
қайтыс болғаннан кейін патшалық таққа 
оның балалары отырды. 

Шағатайды ХУ ғасырда Темірдің немересі 
Ұлық-Бек біраз жыл биледі. Патшалықпен 
қатар ол ғылыммен айналысып, астрономия, 
математикамен терең шұғылданады. Сол 
кезде ол тұңғыш рет абсерватория, медре- 
селер салдырып, өз айналасына ғылымға 
икемі бар шәкірттерін жыйнастырады. Ұлық- 
Бек билік жүргізіп тұрғанда, дін иелері «құ- 
дайсыз» деп оған қарсылық білдіреді. Олар 
Ұлық-Бектің атаққұмар, сөзге ергіш бала- 
сын азғырып, оны әкесіне қарсы айдап са- 
лады да, ақырында Ұлық-Бек соның кесірі» 
нен қазаға ұшырайды. Дін иелері Ұлық-Бек- 
тің ғылыми еңбектерін құртып, абсервато- 
риясын қыйратып, көміп тастайды. 


Қазір Ұлық-Бек абсерваториясының бұ- 
зылмай көміліп қалған бір бөлегі ғана сақ- 
таулы. Өзбек халқы Ұлық-Бекті асқан мате- 
матин, астроном, ұлы ғалым деп оның атын 
зор мақтанышпен атайды. Ұлық-Бектің ісі 
кейінгіге үлгі болып қалды. Оның медресе- 
сінің жанынан кейін ХУІІ ғасырда Тилля-ко- 
ри, ХУІІ ғасырда Шир-Дор медреселері са- 
лынды. Бұл медреселер архитектуралық құ- 
рылыстары жағынан дараланып, өзіндік 
әсем бейнесін күні бүгінге дейін жоғалтпай 
келеді. 


Гур-Эмирдің мавзолейі. ХУ ғ. 


Міне, биік қақпа. Одан кейін жиегі мра- 
мормен көмкеріліп, табанына тас төселген 
ашық алаң. Төрде биік мавзолей. Жасыл 
күмбез күнге шағылысып көз ұялтады. Бұл-- 
Темірдің денесі қойылған «Гүр Эмир» мав- 
золейі. 

«Гүр Эмир» мавзолейінің дәл ортасында- 
ғы кең бәлмеде бірнеше қабір жатыс. Ақ 
мрамордан қатарланып жасалған қабірлер 
бір тектес те, олардың дәл ортасында қара 
мрамордан текшеленіп жасалған қабір өзін- 
ше дараланып тұр. Бұл-- Темірдің қабірі. Те- 
мір қабірінің шығыс жағында оның немересі 
Ұлық-Бектің қабірі бар. Басқа қабірлердің 
барлығы да Темірдің ұрпақтарынікі. 

Бұдан он-он бес жыл бұрын Москва мен 
Өзбекстан ғалымдары арнап келіп Темірдің 
қабірін ашып қарады. Темірдің қабірін аша 
бергенде ішінен бұрқ етіп ақшыл газ шық- 
ты. Ғалымдар алғашқыда улы газ бола ма 
деп хауіптеніп, өзара ойластыра отырып, 
олай болуы мүмкін емес деген қортындыға 
келеді. Ақыры ол газдың сыры ашылды. 


Ертеде жауын жауып, сел тасып осы мавзо- 
лейдің ішіне су құйылған екен. Қала халқы 
мавзолей ішіндегі суды шелекпен сыртқа 
төгіп, сарқады. Сол кезде Темір қабіріне де 
су құйылған. Ал, Темірдің денесін жерле- 
генде бальзаммен қатырып қойған екен. Су 
құйылған соң одан реакция болып, қабірдегі 
ақшыл газ соның салдарынан шыққан екен. 
Темірдің сүйегі толық сақталған. Бас терісі- 
нен шамалы, шаштары мен мұртының кей- 
бір талшықтары сақталған. Белгілі суретші 
Герасимов Темірдің бас сүйегіне қарап, оның 
бет әлпетінің суретін салған. Сол зерттеуде 
Темірдің оң аяғының қысқалығы және он 
қолының жарымжан болғандығы дәлелден- 
ді. Көптеген жорықты басынан кешірген Те- 
мір майданда жүріп жарақаттанған. «Ақсақ 
Темір» деген аты да содан қалған. 

Сол сыяқты, ғалымдар Ұлық-Бектің де де- 
несін ашып, зерттеу жасап, бет пішінін сал- 
ған. Ұлық-Бек патшалық киімімен қойылған 
екен. 

Біз атын атаған осы тарихи ескерткіштер 
талай рет болған жер сілкіністерінен ептеп 
құлап, жарылғандары болмаса, мавзолейлер 
мен медреселердің барлығы да негізінен 
өз қалпын берік сақтаған. Бұл ескерткіштер- 
дің ішіндегі ең ерте салынғаны да және кеп 
бұзылғаны да Бибі ханым сарайы. Оның 
сыртқы қақпасы мен төргі күмбезді белмесі 
ғана сақталып, басқа қабырғалары жермен- 
жексен болып кеткен. 

Бұл ескерткіштердің тағы бір ерекшелігі, 
осынша биз бола тұра, барлығының да тө- 
бесі тал ағашсыз, күйген қызыл кірпіштің 
өзінен қаланған. Шынар ағаштан есіктерін 


ғана салған. 


Шир-Дор. медресесі. 


ХУІІ ғ. 

-< Мавзолей, медреселердің ешқайсысында 
әйнекті терезе болған емес. Текшеленген 
терезенің тек орны ғана бар. Жарық сол 
текшеден түседі. Бұл ескерткіштердің, әсіре- 
се, сыртқы бояу, орнаменттері ерекше көз 
тартады. Бес жүз жылдай уақыттан бері 
жазғы ыстыққа, қысқы жоуынға, жел мен 
дауылға төтеп беріп, түсін бермей сақтап 
кеглен сырлар не деген берік. Бұл сырлар- 
дың құрамын зерттегенде 16 составтан тұ- 
ратындығы айқындалды. 

Сыртқы қақпада, кіре беріс есіктердің 
маңдайшаларында мрамор тасынан ойып 
жасалған әшекейлер, арап алфабитімен жа- 
зылған әртүрлі жазулар бар. 


Тығыршық денелі, орта бойлы, қара торы жігіт 
колхоз басқармасына бұл жолы ірі талап, орынды 
өтінішпен нелді. Кеңінен толғанып, тұжырымды ше- 
шімге бел байласа дӛ, кеңсеге кіре бергенде оның 
әлде неге жүрегі қобалжыды. Ондағысы: мүмкін, 
жассынып, қолыңнан келмейді деп қалар ма екен 
деген хауіп еді. 4 

Амандасып болғаннан кейін: 

-- Жай ма, балақай, қандай жұмыспен келдің! - 
деді председатель. Бала председательдің қомсын- 
ғандау: сөзінен шошып кеткендей болды. Арызын 
қалай айтудың ретін таппай да қалды. Мұны байқа- 
ған бастауыш партия ұйымының секретары: 

-- Қалқам, шаруаңды қымсынбай айта бер, ұял- 
ма!-- деді. 

Бала ұялшақ мінезіне іштей өкінгендей болып: 

-- Мені колхоздың жылқышысы етіп жіберсе- 
ңіздер екен,-- деді. Колхоз басқармасындағылар аз 
кідіріп қалды да, сәлден соң председатель: 

-- Шәп тасу шаршатты ма, жылқы бағу саған 
одан да қыйын, қыстың суығы, қатты борандары, 
жаздың ыстық. күндері, ұзақ түндер болады. Оған 

Мавзолейлер мен медреселердегі көпте- 
ген мрамор тастар Индиядан пілмен тасыл- 
ған. Бұл ескерткіштерге мыңдаған құлдар 
көптеген жылдар бойы маңдай терлерн сіһ 
ңірген. 

Бұл ескі тарихи ескерткішті совет адамда- 
ры, тіпті шет елдерден келген қонақтар да 
ерекше ілтипатпен көріп кайтады. 

Совет үкіметі мен Коммунистік партия бұл 
ескі тарихи ескерткіштерге ерекше назар 
аударып, мавзолейлер мен медреселердің 
кейбір мүжіліп, сыры тозған жерлерін қал- 
пына келтіріп, әрқайсысына арнаулы күтуші 
бөліп, сақтауда. 

М. Дүйсенов. 


шыдамассың., Бұл -- жауапкершілігі күшті жұмыс 
Албырттықпен қызықпа, істеп жүрген жұмысыңды 
тыянақтай бітір, сонан соң қалаға оқуға барасың-- 
деді. Бала ойланып қалды. Парторг баланың быйыл 
ауылдың жетіжылдық мектебін бітіргенін, енді кол- 
хозда жұмыс істегісі келетінін жақсы білетін. Енді 
сөзге араласты ол кісі 

-- Пысық жастың бірі, талабы өте дұрыс, сауат- 
ты жылқышымыз болса жақсы емес пе!-- деді. 

Өзара кеңестен кейін бала жылқышылыққа жібе- 
рілді. 

Қуанған бала жігіт рақмет айтқаны болмаса, қош- 
тасуды да ұмытып кетті. Анасына келіп, қолын шене- 
сіне тақап тұрып: 

-- Сіздің алдыңыздағы тұрған Калинин атындағы 
колхоздың жылқышысы Рахметолла Дәнекенові-- 
деді. 

Бұл 1949 жылдың күз айы болатын. Колхоздың аға 
жылқышысы қарт Байназаров Сағындықтың қарама- 
ғына барды. Қарт баланың жылқышылыққа құмар 
екенін аңғарды. Ол ертемен жылқының арасында 
болады. Алдындағы жылқының әрқайсысын қолы- 
Мен сыйпап сүйсінеді. 

Қылышын сүйреп қыс та келді. Рахметолла жыл- 
қышылардың ішіндегі ең кішісі болғанмен, сергегі 
еді. Жылқыны түнде күзету қандай қыйын. Жас қой 
деп ол көбіне қоста қалдырылатын. Бірақ, сөйтсе де 
таң атпай өзінің тор айғырына мініп жылқы арасын: 
да жүргенін көретінсің. 

Қыс қатты болды. Қатты борандарда жылқыдан 
айырылып қалмау үшін жылқышылар қажырлана ең- 
бектенеді. Қылшылдаған аяздарда жылқыны құйықалы 


жерге тебіндетіп, суыққа төзе білудің өзі неге тұ- 
рады. Рахметолла да кексе жылқышылармен кезен- 
тесіп қыс бойы еңбектеніп бақты. 

Бір күні ымырт жабылмай-аң боран түтеп нетті. 
Екі айғыр үйірін жылғада тебіндетіп отырған Рахме- 
тодпа аттың тізгінін бөрік ұстай, жылқыны шашау 
шығармауға тырысты. Бірақ ұзаққа үдеген боран 
толас таппады. Жылқы босып кетпегенімен, аздап 
жылыстай берді. Бүкіл түн осылай арпалыспен өтті. 
Таң атқаннан кейін боран үдей түсті. Жас жылқышы 
сонда да жылқыны босытпай, тежеумеһ, ықтасынға 
ойыстырумен болды. Осылайша бұл күн де өтті. Ке- 
лесі түн де алғашқы түнге ұқсайды. Ызыңдаған жел, 
бұрқыраған қар, түнек басқан қараңғылық -- осының 
бәрі жас жылқышының қырын сындыра алмады. Екі 
түнгі сұрапыл боранға төтеп беріп, Рахметолла жыл- 
қыны аман-есен үйіріне қосты. Мұндай оқыйғалар 
оның кәсібінде әлденеше кездесті. Ол солардың бә- 
рін жеңе білді. 

Осыншалық ерлік еңбектердің арқасында, өзге 
колхоздардың малы шығынға ұшырап жатқанда, бұ- 
лар баққан 500 жылқы қыстан күйлі, аман шықты. 

Сүйсінген жылқышылар оны жақсы көріп кетті. 
Колхоз басқармасы жас жылқышының еңбегін жо- 
ғары бағалап отырды, алғаш бір құлын және ақ- 
Шалай сыйлықтар берді. 

Тыңғылықты еңбек Рахметолланы жылына қуан- 
тып отыратын болды, ол Ленин комсомолының қа- 
тарына өтті. 

Жылқышы комсомолец табысқа жете берді: 100 
биеден 96 құлын алуды қамтамасыз етті. Жер ың- 
ғайына бала жасынан қанық Рахметолла жаз бойына 
Қаракеңгір бойының суы мол, шөлі шүйгін жерлер- 

“ге қоныстанып отырды. 

Сонымен, қажырлы жастың еңбегі аудан, облыс 
еңбекшілеріне таныла бастады. Ол облыстың ауыл- 
шаруашылық озаттарының 
айтты. 1955 жылы Бүкілодақтық ауылшаруашылық 
көрмесіне барып қайтты. 

Рахметолланың алдындағы 


кеңесінде тәжрибесін 


600 дан аса жылқы 
быйылғы қыстан күйлі шықты, бір де бір бие іш тас- 
Таған жоқ. 

-- Мен әр 100 биеден 100 құлын аламын,- деп 
КПСС ХХ сьезі қарсаңында уәде берген ол. Бұл сер- 
Тін орындауға оның толық мүмкіндігі бар. 

Комсомолец жылқышының табысы да мол, ең- 
бегіне быйыл 10000 сом ақша, 1 құлын алды. Оның 
«Родина» радиоқабылдағышы бар, ол шешесіне Іс 
машина алып берді, мәдениетті әрі көңілді тұрады. 

Жас аға жылқышының еңбегіне колхозы да, ана- 
сы да риза. 

Т. Жүргенбеков. 


Ұлытау аудандық комсомол 
Комитетінің секретары. 
Қарағанды облысы. 


Жас авторлардың творчествосы” 


НМЧАЗ ТАҢЫ 


Асқар тауды таң шапағы орады 
Кетті жұлдыз -- жазғы түннің қонағы. 
Содан бері әлдеқашан болса да, 
Күн қойнауға нұрын шашқан жоқ әлі. 
Дамыл таппай қатты соғып жағаны 
Қең өзенде аунап толқын ағады. 
Асау толқын дірілдеткен талдарды 
Жұбатады жаздың жұмсақ самалы. 
Көзіңді, лос, енді мына жаққа бұр! 
Жартастарда көк кептерлер сапта тұр. 
Гүлді иінде көбелектер секілді, 

Көз тартады қатар-қатар ақ шатыр. 
Шатқалдарда жаңғырығып зор үні, 
Тау дабылын қақты лагерь горны, 
Қызыл жалау желбіреді биікте, 
Дружинаның басталды бір жорығы, 
Ән білдірер саптың ұзап кеткенін 
Тамылжыйды бозторғайлы көктен үн 
Біразырақ шолып алып шыңдарды 
Жайлап әні көтерілді көкке күн... 


Е. Ібітанов. 


КӨН ЕШІНІ 


Осы біздің көк ешкі, 
Басқа малдан көп есті! 
Ерісе қар шатырдан, 
Ұнатар ол күнесті. 


Тамшы астына жатпайды, 
Аузы дамыл таппайды. 
-- Сол ешкінің Бақытқа, 
ір-ақ жері жақпайды. 


Қолын созса көрмейді, 
Дәметті де демейді. 

Өзі не жеп тұрғанын, 
Айтқысы да келмейді. 


Ж. Сжақов. 


ҮЙРЕНБЕЙМІН МЕН НЕГЕ 


Өнеріне көршінің 

Бірде көріп қызықтым. 
Құмарлығым өршіді-- 
Талай қағаз сызыппын, 


Күн артынан күн өтті, 
Үйренбейін мен неге?! 
Жақсы салдым суретті, 
Бар ғой саусақ Менде де. 


Ж. Карбозин. 

Түбір 693 
Тақта алдына шықты да Есенгенді, 


«Құрметті біздің елде қойшы еңбегі» - 
Деп жазды. 


Ал, мұғалім оған енді: 
-- Түбірі «қойшы» сөздің қайда?-- деді. 
Есенгелді сүймейтін ойлауды көп, 
Жауап берді: 
-- Ол қазір жайлауда,-- деп. 
Ә. Дүйсенбиев. 


Киелі су 


Қараңғы тартты үй іші, 
Аяқтан Ақан су ішті. 
Суреті суда қарсы кеп 
Аузына аузы түйісті. 
Қорқып көзін жұмды да, 
Басын сілкіп шайқады. 
-- Киелі екен су мына 
ішінде жүр шайтаны. 
44. Жаманбалинов. 

Бір М/ЯУт 


Отырды ол ұйықтамастан түнде ұзақ, 


Сурет салып дәптерлерін сызғылап. 
Енді бүгін сабағынан кешікті, 

Тақта алдында тұр сілейіп тұнжырап. 
Оқытушы:-- сөйле,-- дейді,- жасырма. 
-- Мен мектептің жеткенімде қасына, 
Сылдыраған қоңырау үні басылды, 
Бір-ақ минут... кешігу ме осы да. 
Өзгелер де жаңа ғана ішке енді, 

Тек әшейін сыр бермейді түстері. 

Бір минутта қандай жұмыс басталып, 
Қандай жұмыс аяқталды, істелді... 
-- Біздің саған айтарымыз тек қана, 
(Ақта мейлің өзіңді сен ақтама) 

Бір минуттың көрсеткішін көр, міне, 


Бір есепті жазып болдық тақтаға. 
К. Дәрібаев 


Жас мысық 


Шықты жап-жас бір мысық 
Үйшігінен аулаға. 
Тырнағымен бір қысып 
Торғайларды аулауға. 
Әуреленген ін қазып, 
Көре сала тышқанды, 
Шымырлана, тың басып, 
Бола қалды ықшамды. 
Бассалды ол... 
аПысықтың» 
Кеткені-ай, зып беріп... 
Тырнағында мысықтың 
Құйрық қалды бүктеліп. 
Тішекеңнің үзінді 
Құйрығына көзін сап, 
Деп мысенең күрсінді: 
«Жәндік екен тым ұсақ» 


Т. Бердияров. 


Беймаза 


Сотқар бала ұрыншақ, 
Қыястық қой баққаны. 
Жанжалдасар жұуғысса-ақ, 
Сүйкімсіздік тапқаны. 
Көңілденіп отырған 

Топ баланы көрді де, 
Қыйтар Шәріп доп қуған 
Кимөледі келді де. 
Ойыншығын құлатып 
Мазалады бұларды. 
Кейбіреуін жылатып 
Ұрыс-керіс шығарды. 
Бұдан бәрі әртіндеп 
Жеке бәліп тастады. 
Әжесіне Шәріп кеп 
Жыламасырай бастады. 
Күнде солай ойнаса, 
Өзін ақтап шағынды. 


Бұл қылығын қоймаса, 


Болсын кімге жағымды? 
С. Ләмбеков. 


Жас конструктордың кітапханасы 


СЕНДЕР БҰЛ НІТАПШАЛАРДЫ АЛДЫҢДАР МА? 


Мектеп мастерскойынан шыққан бір топ бала 
колхоз көліне қарай беттеді. Олардың жүзінде ерен- 
ше бір қуаныш Нұры ойнайды. Қызу әңгіме үстінде 
балалар әлі-ақ көл басына да келіп жетті. Олар кел- 
тенде көл басына жыйналған жас шеберлер жаға- 
дағы қайықтың о жер, бу жерін қолдарымен нұқып 
қызыға қарап жатты. Әлгі кейінгі келген топтағылар 
да қайық жанына таянды. Көкжасыл сырмен боял- 
ған қайық көзге ерекше әсем көрінеді. 

Сәлден соң балалар қайықты суға түсірді. Қолын- 
да ескектері бар екі бала қайыққа келіп отырды. 
Сол сәтте жағада тұрған балалар жас достарын дақ 
бір ұзақ жолға аттандыратындай-ақ: 

- Ал, жолдарың болсын, оң сапар!-- десті. 

Енді бірде қайық көгілдір көл бетінде, артына жі- 
бектей созылған бұйра жал із тастап көз ұшында 
жүзіп бара жатты. Ы 

-- Алақай, ешқандай да ақауы аңғарылар емес. 
Тамаша!-- деседі жағадағы балалар көл ортасында 
қараңдаған жалғыз нүктеге көздерін қадап. 

Балалар қайықтарының суда зымырап бара жат- 
қанына қатты қуанды. Олар енді әрқайсысы қайық- 
қа-отырып жүзуге асықты... 

Айдын көлде, кең арналы өзенде қайықпен жүзу 
шынында да қызық емес пе? Ал, шалқар көлдер, 
арнасы кең өзендер сенің де туған өлкенде бар. 
Демек сен де қайыққа отырып көл айдынында, ар- 
налы өзенді бойлап саяхаттай аласың. 

2 Қайықты, балалар, өздерің жасап алыңдар. Бұл 
істі мықтап қолға алса, қайық жасап алу қыйын 

емес. Ал, сенің қайықты қалай жасау туралы білгің 
келе ме? Ондайда мұны да білуге болады. Ол үшін 
сен «шебер қолдар үшін» деген серияда жарыққа 
шыққан кітапшаларды оқып шық. Бұл кітапшаларды 
әзірлеген жас техниктердің Москва облыстық және 
Орталың станциясы, Сол кітапшалардың бірі-- Бай- 
дарка (жеңіл қайық) деп аталады. Кітапшада-- Бай- 
дарна «ДОСААФ-і» маркалы қайықтың жеңіл түрі 
әңгімеленеді. Байдарканың чертеждерін және түсін- 
дірмесін жасаған инженер Э. Э. Клосс. 

Бұл-- екі адамға арналған байдарка. Оның ұзынды- 
ғы-- 4065 миллиметр, ені-- 786 миллиметр. Байдар- 
каның жабдықтарын қоса есептегенде салмағы -- 38 
килограмм, ол 132 килограмм жүн көтере алады. 

Ал, байдарканы қалай жасау керен? Ол үшін қан- 
дай құрал-жабдықтар керек? Мұны сен өзің кітапша- 
дан оқып біліп ал. Кітапшада байдарканы жасау жә- 
нінде жақсы кеңес айтылған. 

“Әлгінде аспан көгінде бір-екі ғана планер қал- 
қып ұшқан еді, Енді, міне көкте бірнешеуі ерсілі- 
қарсылы ұшып жүр. Планерлер желсіз тымық ауада 
жеңіл де еркін қалықтайды. Олар ұзақ уақытқа ұш- 
қан сайын балалар қуанысып қалады. Енді ше! Олар 
бүгін планерді алысқа және ұзак уақытқа ұшырудан 
жарыс өткізіп жүр. Кімнің планер! алысқа, әрі биікке 
Ұша алар екен? Мұны бүгінгі осы жарыс көрсетеді. 

Балалар, мүмкін, сендер де дружиналарыңда пла- 
нер ұшырудан жарыс өткізген боларсыңдар. Егер 
өткізбеген болсаңдар, онда мұны сендер де қолға 
алыңдар. Ол үшін әрине алдымен планер жасауға 
кірісіңдер. Алысқа да биікке ұшатын планерді қғ- 
лай жасау керек! Планершілер жарысын қалай 
ұйымдастыру керек? Сендер бұл сұрақтарыңа жау- 
апты жаңағы «шебер қолдар үшін» дегер сериядг- 
ғы-- «Планердің схемалық моделі» деген кітапша- 
Дан таба аласыңдар. 

Міне) мектеп мастерскойындағы стол үстінде 
«шебер қолдар үшін» деген серияда жарыққа шық- 
қан қызыл, ашық көк, жасыл.. мұқабалы кітапша 
лар жатыр. Олардың мұқаба сыртында бірінде 
«Планердің схемалық моделі», екіншісінде «Қолдан 
жасалған электродвигатель», үшіншісінде «Әуе ша- 
ры» деп жазылған. Осындай «Өзің жасап ал» (жаңа 
жыл елкасын безендіру үшін қолдан жасауға бола- 
тын ойыншықтар) «ЦСЮТ-ІД» детекторлы радиоқа- 
былдағыш», «Қолдан жасалған телефон аппараты» 
және басқа алуан кітапшалар көп екен. Бұл -- жарық- 
қа шыққан кітапшалар. Ал, алдағы уақытта жарыққа 
шығатыны қаншама десеңші! Быйыл жалпы тиражы 
екі миллионнан астам осындай 36 түрлі кітапша 
жарыққа шығарылады. Бұл кітапшаларды кітап сау- 
дасы магазиндерінен сатып алуға болады. Егер өзің 
тұрған қалаңдағы, селоңдағы, колхозыңдағы мага- 
зиннен таба алмасаң, онда мына адреске хат жаз: 
Москва, 5-я Черемушкинская көшесі, Москваның кі- 
тап саудасын жүргізетін М9 93 магазині. Әр кітапша“ 
ның бағасы 85 тыйын. 

Пионерлер мен мектеп оқушылары! Сендер әр- 
қайсың «шебер қолдар үшін» деген серияда шыға- 
тын кітапшаларды дер кезінде сатып алып тұруды 
ұмытпаңдар. Осы кітапшалар бойынша түрлі модель 
жасауға кірісіңдер. Бұл сендердің араларыңда кон- 
структорлық, шеберлік өнерді кең өрістетуге көмен- 
теседі. 


те еее палтд аз 


КІТАПХАНАҒА ОЛАР ЖЛІ 
БАРАДЫ 


“«Тау-түрген» колхозының бастауыш мекте- 
бінің осанында кітапхана көптен жұмыс іс- 
тейді. Қітапханашы. Керімбек Иманбеков кі- 
таптың маңызы туралы оқушылардың ара- 
сында сиі-әкші әңгімелер өткізетін-0і. Әсіре- 
ве, кітапты күтіп ұстау керектігін пионерлер- 
ге әрдайым ескертіп қоятын. Быйылғы оюаз- 
ғыдемалыс күндерінде кітапханаға келіп кі- 
тап алып оқушылардың саны жылдағыдан 
әлдеқайда артты. Көптеген оқушылар өзде- 
рі оқыған кітаптарының мазмұнын қарт ата- 
аналарына айтып беруді әдетке айналдыр- 
ған, Әсіресе, 3-класс оқушылары Байбатыр 
жең Шәбелет жазғы демалыстарында әрқай- 
сысы 15 ке тарта сурет-кітапшалар оқып 
шықты. Қазір де күнделікті сабақтарын дай- 
ындаумен бірге кітапханаға оюші барып, көр- 
кен әдеби кітаптарды алып оқып тұрады. 
Өздерінің атына ошсаздырып алған кітапта- 
рын былғамай таза күйінде кітапханашы қо- 

лына дер кезінде тапсырады. 
0. Нұрғисаев. 

Тау-түрген колхозы 

Еңбекшіказақ ауданы, Алматы облысы. 


ЖАС БАҚШАШЫЛАР 
БРИГАДАСЫ 

Есіл өзені тып-тыныш, мөлдіреп ағып жжа- 
тыр. Қойнауындағы «Заря» астық совхозы- 
ның бақшасында жұмыс істеп жүрген мектеп, 
оқушыларының қызу қыймылы назарыңды 
өзіне тартады. Сабырлы, мазмұнды. істі көр- 
гендей боласың. 


Бұл жас бақшашылар бригадасының үй- 

ымдасқанына, міне, екі оылдай уақыт болды. 
Оқу озаттары Майра Жақыпова, Дәмелі Ал- 
пысбаева, Хабиба Гаккуова, Зәуреш Мах- 
жетова сыяқты оқушылар еңбекте де айта 
қаларлықтай табыстарға жетті. 
Тәтерибелі бақшашы П. Е. Бобковтың бас- 
қаруымен олар аз уақыттың ішінде 8000 түп 
капуста көшеттерін >сәне 4000 түп помидор 
көшеттерін отырғызды. 

Быйылғы. жазғы демалыстарында да бала- 
лар егілген овоштарды арам шөптен тазарт- 
ты, суарды. Жас жеткіншектердің ынталы 
істеген еңбегіне риза болған қарт бақшашы 
П. Е. Бобков: «Біздің оқушылардың бар- 
лығы да тіл алғыш, барлығы да ұқыпты!»-- 
деп мақтан етеді. Бүл сөз әкенің балаға 08- 
ген ризашылық сезімінің айғағы екені дау- 
сыз. 

К. Кұрманғалиев. 


«Заря» астық совхозы, Октябрь ауданы, Солтүстік 
Қазақстан облысы. 5 

АРҚАР ҚОЙДЫН ҚАСИЕТІ 


Жазғы жұмыстың қауырт кезінде колхоз 
орталығында қариялар мен жас балалар ға- 
на қалған еді. Солардың бірі сексен. екі жа- 
сар Есбосын қарт еді. Өзге қойларын бақ- 
ташыға тапсырып, Есекең арқар-меринос 
қара қошқарды қолында семіртіп бақты. 

Бір күні ертеңгісін қара қошқар салқын 
қорада жата-жата мезі болды ма, әйтеуір, 
ашық есіктен шықты да, қолдан егілген көк 
жоңышқаға тартты. 

Бір кезде «Ешкі өлмес» жақтан іші бауы- 
рына жабысқан бір аш қасқыр жел жақтан 
шісті сезе қалды, қошқарға қарай салды. 
Әлгінде ғана аузына толтырып алған жо- 
ңышқаны шайнап басын көтерген қошқар 
көкюсалды- көріп орғып ала жөнелді. Қас- 
қыр жонданып алып қуып берді. Бірақ 
қошқар қораға бұрын жетті. Қора бірнеше 
бөлімшеден тұрушы еді: бірі қой қора, 
екіншісі кілет, үшіншісі тауық күркесі. 
Қошқар түкпірдегі күркеге жетті де, тар 
есікке мүйізін тосып, қарсы тұра қалды. 
Қараңғы қораға кірген қасқыр қайда бет- 
терін білмей аңырып тұрып қалды, бірақ іле 
оңды-солды жол іздеп, қораның йшін дүрсіл- 
дете бастады. Осы кезде үй іргесінде ер-то- 
қым жөндеп отырған қарт дыбысты естіп 
қалып, қораға келіп еді, қызыл көз қасқыр- 
ды көрді. : 

-- Әдепбала! Мылтықты әкел! -- деп да- 
уыстады Есбосын өзінің кемпіріне. Үйдің 
есігі бөлек болатын. Кемпір мылтықты. әкед- 
ді. Шал жасаураған көзімен қызыл көзге 
қарай атып қалды. Көкжал дүрс құлады. 

Кешкіде қасқырды көруге келген бала- 
ларға қарт арқар тұқымдас қойдың сезім- 
талдығын қызықтап, әңгімелеп. берді. 

0. Сейтқазинов. 


Талдықорған облысы, 
Сталин атындағы колхоз. 


Мұқабаның бірінші бетіндегі суретті салған 
Н. Лебедев,төртінші бетіндегі суретті салған 
В. Нестеров. 


ОҚУШЫЛАР ҚОЙ ҚЫРЫҚТЫ 


«Бүгін көмекке мектеп оқушылары келе- 
ді»,- деген хабарды естігенде қырықтықшы. 
лар оларға аса мән бере қойған жоқ. «Жә, 
солар қай бір жетістірер дейсің»-- деп күң- 
кілдеушілер де болды. ; 

Күн сәске болмай-ақ өздерінің мұғалімі 
Әубәкировтың басқаруымен бір топ оқушы 
қырықтық алаңына келді. Олардың әрқайсы- 
сына қырықтық берілді. 

Бұдан бұрын да ата-аналарына көмектесіп 
қойлы ауылда өскен оқушылар іске батыл 
кірісті. Кәкенов, Рахимов, Төлеуов сыяқты 
оқушылардың әрқайсысы. бір күнде 25 қой- 
Фан жүн қырықты, достарының арасында ең: 
бектің үлгісін көрсетті. 

Колхозшы ата-аналар балаларының өнер- 
деріне, еңбегіне риза болысып, алғыс айтты. 

К. Исатаев. 


«Социалистік Қазақстан» колхозы, 
Абай ауданы, Семей облысы. 

Шысыған соң күштеніп, 
Өлі жүні түсіпті. 
Ыррылдайтын тістеніп, 
Кім біледі...? 
Балалармен достасып, 
Жазда бақты қорғайды. 
Күзде кетер қоштасып, 
Кім біледі...? 

Қыйқу салып бақырып 
Айқайлауды тауыпты. 
Қыт-қыт дейтін шақырыа, 
Кім біледі...3 
Жеткізбейтін жарыссаң, 
Майда жұмсақ тұлымды, 
Естілер даусы алыстан, 
Кім біледі...? 


Тастан-тасқа секірген 
Ұзын-салпақ құлақты, 
Қойдан маза кетірген, 
Қім біледі...В 

Көрдің бе сен, шегініп 
Суға түспес қорқақты? 
Өссе жүрер жегіліп, 
Кім біледі...? 


Балалар, сендер жоғарыдағы 
жұмбақтардың төртінші жолында- 
ғы көп нүктенің орнындағы сөзді 
табыңдар. Ол сөздер екінші жол- 
дың соңғы сөзімен ұйқасатын бол- 
сын. 

нг 0: азос. 


| МАҚТА АҒАШЫ 


Қытай Халық Республикасының 
оңтүстік-батысында, Юньнань про- 
винциясындау шаруалар мақта 
ағашын өсіреді. Мұны олар «Мақ- 
та ағашы» деп атайды. Бұл тя- 
маша өсімдіктің талшықтары Қы- 
жайдың солтүстігінде өсетін кәдім- 
гі жай мақтаның талшықтарынан 
салады, екі есе ұзын. Осы тал» 
шықтардан жоғары сапалы жіңіш- 
ке жіптер ніруге болады. 


Мақта ағашынан мол өнім алы- 
няды, Үш жылдық ағашта жылы- 
ца 8 мыңға жуық қауашақ өседі, 


ола 20 килограмға жуық мақ- 
та болады. Ал, жай мақтаның бір 
түбінде 380 шақты ғана қауашақ 
бар. Онан жыйналған мақтаның 
салмағы 80--100 грамдай болады. 


БАҒАСЫ іс0м 


ЖАЗДА ОСЫЛАЙ ДЕМАЛДЫМ 


2 (Шы 
Арқам күнге күйген емес 
Мен үйімнен шықпадым. 
Балығыңды көлден емес, | 
“Үйде отырып ұстадым. 


Қыйнамадым экан шіркінді 
“Демалыста бірер ай. 

“Күннен күнге, жүдей берді 
Жүдеп. кеттім, бұ қалай! 


Спортпеней шұғылда ған. 2 
Жолдастарғ қарады е; 
Білмеген қыйын. маған 5 


